**Ministru kabineta noteikumu projekta “Latvijā kontrolējamo neklasificēto vielu likumīgās aprites kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir regulēt neklasificēto vielu likumīgo apriti Latvijā, lai mazinātu iespējas neklasificētās vielas izmantot narkotiku izgatavošanai. Projekts stājas spēkā 2019.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojektā “Grozījumi likumā “Par narkotisko un psihotropo vielu un zāļu likumīgās aprites kārtību”” (VSS-592, TA-2696, Ministru kabineta sēdē izskatīts 2019.gada 15.janvārī, Latvijas Republikas Saeimas likumprojekts Nr. 212/Lp13) paredzētā likuma pārejas noteikumu 3.punkts - Ministru kabinets līdz 2019. gada 1.jūlijam izdod: […] šā likuma 42.4 panta ceturtajā daļā paredzētos noteikumus.. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Skaidrojums, kas ir neklasificēta viela, ir sniegts Eiropas Parlamenta un Padomes 2004.gada 11.februāra Regula (EK) Nr.273/2004 par narkotisko vielu prekursoriem (turpmāk – regula Nr.273/2004) 2.panta b) apakšpunktā – tā ir jebkura viela, attiecībā uz kuru ir konstatēts, ka, lai gan tā nav iekļauta regulas Nr.273/2004 1.pielikumā, to izmanto narkotisko vai psihotropo vielu nelikumīgai izgatavošanai. Proti, ir skaidri zināms, ka neklasificētās vielas var izmantot un izmanto narkotisko vai psihotropo vielu nelikumīgai izgatavošanai, bet tās dažādu iemeslu dēļ nav iekļautas narkotiku prekursoru sarakstos. Līdz ar to uz tām neattiecas regulā Nr.273/2004 noteiktā narkotiku prekursoru aprites kārtība un ierobežojumi. Tāpat tām netiek piemērotas Padomes 2004.gada 22.decembra Regulā (EK) Nr.111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešajām valstīm (turpmāk – regula Nr.111/2005), ietvertās prasības.Tomēr Regulas 273/2004 10.panta 2.punkts nosaka, ka katra dalībvalsts var pieņemt pasākumus, kas ir vajadzīgi, lai kompetentās iestādes varētu kontrolēt un uzraudzīt aizdomīgus darījumus, kas saistīti ar neklasificētām vielām. Savukārt regulas 111/2005 26.panta 3.b punkts nosaka, ka ikviena dalībvalsts var pieņemt pasākumus, kas nepieciešami, lai ļautu tās kompetentajām iestādēm kontrolēt un uzraudzīt aizdomīgus darījumus, kas saistīti ar neklasificētām vielām. Tādējādi likumprojektā “Grozījumi likumā “Par narkotisko un psihotropo vielu un zāļu likumīgās aprites kārtību”” (VSS-592, TA-2696, Ministru kabineta sēdē izskatīts 2019.gada 15.janvārī, Latvijas Republikas Saeimas likumprojekts Nr. 212/Lp13) attiecībā uz neklasificētajām vielām tika noteikts, ka:1. Zāļu valsts aģentūra saskaņā ar regulas 111/2005 26.panta 3.b punktu un 273/2004 9.panta 3.punktu veido un uztur Latvijā kontrolējamo neklasificēto vielu sarakstu, un publicē to tīmekļa vietnē www.zva.gov.lv; Latvijā kontrolējamo neklasificēto vielu saraksts sastāv no A daļas un B daļas.Šis Latvijā kontrolējamo neklasificēto vielu saraksts būtu Eiropas Komisijas 2017.gada oktobrī publiskotā brīvprātīgi kontrolējamo neklasificēto vielu saraksta (netiek publicēts Eiropas Savienības Oficiālajā Vēstnesī) kopija. 2. Latvijas teritorijā ir aizliegts ievest vielas, kuras ir iekļautas Latvijā kontrolējamo neklasificēto vielu saraksta B daļā. Ja Valsts ieņēmumu dienests, veicot muitas kontroles pasākumus, konstatē vielu, kas ir iekļauta Latvijā kontrolējamo neklasificēto vielu saraksta B daļā, to konfiscē un iznīcina normatīvajos aktos par muitas lietām noteiktajā kārtībā.3. Latvijas teritorijā ir aizliegts ievest vielas, kuras ir iekļautas Latvijā kontrolējamo neklasificēto vielu saraksta A daļā un par kurām ir pamats uzskatīt, ka to izmantošanas mērķis ir izgatavot narkotiskās vai psihotropās vielas. Ja Valsts ieņēmumu dienests, veicot muitas kontroles pasākumus konkrētam sūtījumam, pamatojoties uz tiesībaizsardzības iestāžu vai citu par narkotisko vai psihotropo vielu uzraudzību vai kontroli atbildīgo iestāžu saņemto informāciju, konstatē vielu, kas ir iekļauta Latvijā kontrolējamo neklasificēto vielu saraksta A daļā, un ir pamats uzskatīt, ka tās izmantošanas mērķis ir narkotisko vai psihotropo vielu izgatavošana, to konfiscē un iznīcina normatīvajos aktos par muitas lietām noteiktajā kārtībā.Neklasificēto vielu likumīgās aprites kārtība pamatā ir mērķēta uz informācijas par neklasificēto vielu apriti iegūšanu un tās analīzi no Zāļu valsts aģentūras, Veselības inspekcijas un Valsts policijas puses, nolūkā laicīgi identificēt un novērst iespējas novirzīt neklasificētās vielas nelikumīgajā apritē.Projekta 2.punktā minētās personas, kuras piedalās neklasificēto vielu apritē, ir ikviena persona, kura veic jebkādas darbības ar neklasificētajām vielām, tai skaitā, tās ražo, izmanto citu vielu vai produktu ražošanā, izmanto kādos citos tehnoloģiskos procesos, uzglabā vai izplata. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Zāļu valsts aģentūra, Veselības inspekcija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras piedalās neklasificēto vielu apritē. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs tiek nedaudz palielināts – operatoriem ir jāuzskaita neklasificēto vielu aprite un regulāri jāsniedz šī informācija Zāļu valsts aģentūrai. |
| 3. | Administratīvo izmaksu monetārs novērtējums | Administratīvās izmaksas nepārsniedz 2000 EUR, jo vest neklasificēto vielu uzskaiti ir iespējams ar standarta biroja datora programmatūru. |
| 4. | Atbilstības izmaksu monetārs novērtējums | Operatoriem var būt nepieciešamība iegādāties slēdzamu skapi vai seifu, kura iegādes izmaksas ir, sākot no 50-150 EUR, atkarībā no izmēra. Tāpat operatoriem var būt nepieciešamība nodrošināties pret to, ka tilpnēm vai tvertnēm, kurās glabājas neklasificētās vielas, var piekļūt nepiederošas personas. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   | **41 236** |  | **41 236** | **41 236** |
| 2.1. valsts pamatbudžets |   |   |   |   41 236 |   |   41 236 |   41 236 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   | **-**41 236 |   |  -41 236 |  -41 236 |
| 3.1. valsts pamatbudžets |   |   |   |  -41 236 |   |  -41 236 |  -41 236 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |   41 236 |   |   41 236 |   41 236 |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējuma nodrošinājums Veselības inspekcijas vecākā inspektora amata vietai EUR 22 057 (26.3.saime, IV līmenis, 11.algu grupa, 3. kategorija, mēnešalga EUR 1 288) (1 288 x 12 + 10% piemaksas + 5% sociālās garantijas + 24.09% DD VSAOI).Kopā atalgojums: **EUR 17 002;**Darba devēja VSAOI, pabalsti un kompensācijas: **EUR 5 055.****Atlīdzība kopā: EUR 22 057.**Finansējuma nodrošinājums Veselības inspekcijas inspektora amata vietai EUR 19 179 (26.3.saime, IIIB līmenis, 10.algu grupa, 3. kategorija, mēnešalga EUR 1 120) (1 120 x 12 + 10% piemaksas + 5% sociālās garantijas + 24.09% DD VSAOI).Kopā atalgojums: **EUR 14 784;**Darba devēja VSAOI, pabalsti un kompensācijas: **EUR 4 395.****Atlīdzība kopā: EUR 19 179**Papildus nepieciešamā finansējuma sadalījums pa izdevumu kodiem atbilstoši ekonomiskajām kategorijām: kods 1000 - atlīdzība 41 236 *euro*, t.sk. 1100 – atalgojums 31 786 *euro.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Veselības inspekcijai nepieciešamas 2 papildu amata vietas. |
| 8. Cita informācija | Par papildu valsts budžeta līdzekļu piešķiršanu Veselības inspekcijai lems Ministru kabinets, sagatavojot valsts budžetu 2020.gadam. Zāļu valsts aģentūra projektā paredzēto uzdevumu izpildi finansēs no 2018.gada pārpalikuma un kārtējiem ieņēmumiem turpmākajos gados. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu ir plānots rīkot sabiedrisko apspriedi. |
| 2. | Sabiedrības līdzdalība projekta izstrādē | Līdz šim sabiedrība nav līdzdarbojusies projekta izstrādē. |
| 3. | Sabiedrības līdzdalības rezultāti | Līdz šim sabiedrība nav līdzdarbojusies projekta izstrādē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija un Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei Veselības inspekcijai ir nepieciešamas papildus divas štata vietas – viena vecākā inspektora un viena inspektora vieta.  |
| 3. | Cita informācija | Nav |

Veselības ministre I. Viņķele

Strautiņš 67012345

Edgars.Strautins@vm.gov.lv